QIWI

Qiwi, ռուսական վճարային սերվիս։

Պատմություն 
Հիմնադրվել է 2007 թվականին։
 Նույն թվականին տերմինալներում հայտնվեց «Անձնական գրասենյակ» բաժինը, ինչն էլ հետագայում վերանվանվեց «QIWI Դրամապանակ»։ Ամբողջական էլեկտրոնային վճարային գործիքը ունի մի քանի միջերես՝ կայք, բջջային հավելված և սոցալիական ցանց, ինչպես նաև լիցքավորման բազմաթիվ եղանակներ։ 
2008 թվականին կայացավ QIWI բրենդի թողարկումը և օգտատաիրոջ շուրջօրյա աջակցման ծառայությունը։
2009 թվականին տեղի ունեցավ «Ընդհանրացված Ակընթարթային Վճարումների Համակարգի» և e-port խմբի միաձուլումը։
2011 թվականի մարտի 15-ին Qiwi ընկերությունը դադարեցրեց ընդունել վճարումներ էլեկտրոնային փողերի համակարգերի համար՝ Яндекс.Деньги, Delta Key, ItellectMoney, Money Money, MoneyMail, «RBK Money», WebCreds, Webtransfer, Z-Payment և այլն։
2012 թվականի նոյեմբերին Visa-ն և QIWI-ին գլոբալ գործընկերության պայմանագիր կնքեցին։ Այս պայմանագրի շրջանակներում էլ թողարկվեց նոր բրենդավորված Visa QIWI Wallet-ը։
2015 թվականի հուլիսին Qiwi-ն դարձավ CONTACT վճարային համակարգի 100 % բաժնետեր։
2016 թվականի ապրիլին Qiwi համակարգում ներդրվեց բլոկչեյն տեխնոլոգիա։
 Qiwi-ի հիմնադիր Անդրեյ Ռոմանենկոն լքեց ընկերության ղեկավարի պաշտոնը և վաճառեց բաժնետոմսերի իր մասը։ 
2017 թվականի հոկտեմբերին Qiwi-ն «Открытие» բանկից գնեց բրենդի իրավունքը և բանկային սերվիսի ապահովումը։
2019 թվականի դեկտեմբերի 25-ին Qiwi-ին տեղադրեց անվտանգության նոր համակարգ, ինչի պատճառով բազմաթիվ օգտատերերի վճարումներ հետաձգվեցին մինչև 48 ժամ։

Հնարավորություն 
Համակարգի հնարավորություններից կարելի է օգտվել Ռուսաստանի ողջ տարածքում տեղադրված տերմինալների միջոցով։ QIWI օգտատերերը կարող են կատարել վճարումներ և գումարային փոխանցումներ, մուծել տուգանքները և բջջային կապի ծառայությունները։ Հնարավորություն VISA համակարգի վիրտուալ և պլաստիկ քարտ ձեռք բերել, որոնք կարելի է օգտագործել ծառայությունների, ապրանքների համար վճարումներ կատարելու համար։

Բացի Ռուսաստանից, QIWI վճարային համակարգը աշխատում է ևս յոթ պետություններում (Ռումինիա, Բրազիլիա, Ղասախստան, Բելառուս, Մոլդովա, Հորդանան, ԱՄՆ), ևս 15 երկրերում այն գործում է ֆրանչայզինգի կարգավիճակով։ 
 
Ներկա պահին QIWI վճարային սերվիսի միջոցով կարելի է կատարել տարատեսակ վճարումներ՝
 բջջային կապի օպերատորներ 
 ինտերնետ վճարումներ, հեռուստատեսություն 
 էլեկտրոնային վճարային համակարգեր
 MLM-ընկերություններ 
 առցանց-խաղեր
 կրեդիտների վճարումներ 
 օնլայն գնումներ և այն։

QIWI բանկ 
2010 թվականին QIWI խմբի կազմը համալրեց «Առաջին վերամշակող» բանկը, որը 2011 թվականին վերանվանվեց ինչպես «QIWI բանկ»։ 2017 թվականի մայիսի 1-ի տվյալներով բանկը Ռուսաստանում ակտիվների քաշով զբաղեցնում է 171 տեղը (15,6 մլրդ ռուբլի) և 41 տեղը մաքուր շահույթով (974․8 մլն ռուբլի)։

QIWI բլոկչեյն տեխնոլոգիա 
QIWI-ին առաջիններից էր Ռուսաստում, որը ներդրեց բլոկչեյն տեխնոլոգիա։

2017 թվականին QIWI-ին ներդրեց բլոկչեյն և DLT-տեխնոլոգիաները առանձին բիզնեսում։ Ընկերության խմբում ավելացավ դուստր ընկերություն՝ QIWI Blockchain Technologies, QBT։ 2017 թվականին QBT ծրագրել էր ծախսել 100 միլլիոն ռուբլի։

QBT-ի ստեղծման առաջնային նպատակներից մեկը QIWI-ի համակարգում բլոկչեյն տեխնոլոգիաի ներմուծումն էր։

Ծանոթագրություններ 

2007 հիմնադրված ընկերություններ
ՆԱՍԴԱՔ-ում ցուցակված ընկերություններ
2004 հիմնադրված ընկերություններ